מלכות ומלכים

רק לחלק מהעולמות יהיה מלך. לרוב מלך יגיע לעולם רק אם הוא מכיל כמות מספקת של תבונות.

רוב המלכות הן מגזע הטייאנטים (סביב השבעים אחוז). מיד אחרי הטייאנטים המלכות המקובלות ביותר הן מהגזע השארשאני. ידוע על מקרים מעטים של מלכות מגזע בני האדם.

נדיר שהמלכים אינם קורלאקים (פחות מאחוז). יש אגדות על בן אדם שהיה מלך באימפריה.

באופן טיבעי רק אזרחי האימפריה יכולים להיות מלכות אדומות/כחולות או צהובות. מלכה ירוקה יכולה להתפתח באופן טיבעי מכל גורם וידוע על תושבי האימפריה שהפכו להיות מלכה ירוקה.

### סוגי מלכות

#### **מלכת החלל, חלליות ואסטאוראידים**, מכונה המלכה האדומה.

אלו המלכות אשר שולטות בחלל.

אם במערכת שמש התושבים עדיין לא הגיע למהירות על אורית, תהיה מלכה בודדת למערכת.

אם מדובר במערכות שמש עשר עברו את המהירות העל אורית יתכן שמלכה אדומה תשלוט על כמה מערכות שמש.

#### **מלכת הדם והארץ** - המלכה הצהובה.

אלו המלכות אשר שולטות בעולמות השונים. דוגמאות יכללו את כדור הארץ, הירח וכל גוף בעל מסה מספקת.

#### **מלכת הכאב, עצבים וצרכים אישיים**. מכונה המלכה הכחולה.

מלכות כחולות עולות בדרך כלל בעיתות מצוקה כגון חוסר במשאבים, מלחמה וכדומה.

מלכות כחולות יכולות להיות בחלל או על פני העולמות השונים.

#### **המלכה שנפלה**. מכונה המלכה הירוקה

מלכה ירוקה עולה רק כשהמצב ניתן לפתרון רק באמצעים קיצוניים במיוחד. לדוגמא כאשר מתים בכמויות תעשיתיות תעלה מלכה ירוקה. מצד שני פתרונות ירוקים יכללו מוות יזום של חלקים גדולים מהאכולוסיה, יצירה של מינים חדשים וכדומה.

### מלכים

הקורלאקים נקראים "מלכים" באימפריה. יודגש שאין לקורלאקים מין זכר או נקבי. הכינוי "מלך" נובע מבעיה היא בשפה האנושית.

כאשר הקורלאק נמצא במצב ה"חי" שלו הוא לרוב מכונה נסיך.

הקורלאק הוא מלך רק במצבו המאובן.

### מלכות ומלכים בהווה ובעבר

#### מערכת השמש של כדור הארץ 5

נפוליאון - המלכה האדומה של כל מערכת השמש חוץ מהאזורים הקרוב לכדור הארץ 5.

ג'ינגס חאן - המלכה הצהובה של כוכב המוות מארס

מוקדון - המלכה הכחולה של האזור סביב כדור הארץ 5

חניבעל - המלכה הכחולה של כדור הארץ

רומל (Erwin Rommel) - המלכה הירוקה של כדור הארץ. רומל הייתה מעורבת בפיתוח של האלקוויד המודרניים (כגון ג'ון, ג'יני וכו').

כדור הארץ 5 - המלך של כדור הארץ 5.

מארס - המלך של מארס.

ירח כדור הארץ 5 - הנסיך של הירח של כדור הארץ 5.

#### מערכת השמש של סאב לומינוס

סילבסטר - המלכה האדומה של מערכת השמש סאב לומינוס

סנטה קלאוס - המלכה הצהובה של סאב לומינוס

האלווין (Halloween) - המלכה הכחולה של סאב לומינוס

סאב לומינוס - המלך של סאב לומינוס

אין בהווה מלכות ירוקות ידועות במערכת השמש של סאב לומינוס.

#### מערכת השמש של קלוק-וורק Clock-Work

פינוקיו - המלכה האדומה של מערכת השמש קלוק-וורק

קרמיט - המלכה הצהובה של קלוק-וורק

מפצח האגוזים (Nutcracker) - המלכה הכחולה של קלוק-וורק - הופיעה ב 11.11.2057 (הופעה קודמת לפני כ-900 שנה במלחמות החברות הגדולה).

צ'אקי (Chucky) - המלכה הירוקה של קלוק-וורק - הופיעה ב ??? (הופעה קודמת לפני כ 17000 שנה כאשר דת השעות הוקמה והאורות של נצרות וכו' גורשו).

קלוק-וורק - המלך של קלוק-וורק

#### מלכות חשובות מהעבר:

בני אדם נחשבים כבאי כוחה של המלכה הירוקה צ'יק'. זו מלכה ירוקה מלפני מליוני שנים אשר אחראית על הפיתוח והייצור של זני בני האדם הראשונים.

### מערכת היחסים בין המלכות

בתקופות רגועות מי ששולט הן מלכות אדומות וצהובות. כנראה כ 90% מכלל המלכות באימפריה הם כאלו. באזור ים האיזמרגד מדובר על כ 30% מכלל המלכות.

בעיתות מלחמה ומצוקה עולות מלכות כחולות.

רק אם המצב דורש שינוי מהותי, אשר יתכן ויכללו הכחדות של מינים שלמים, שינויים אבולוציוניים מהותייים (וכדומה) תופיע מלכה ירוקה. לרוב אפוקליפסות של עולמות הובילו לעלייתה של מלכה ירוקה אולם הדבר לא מונע מרוב התבוניים להאשים את המלכה הירוקה באפוקליפסה.

ברוב הגדול של המקרים יש מלכה בודדת לאזור. תחת מצבים מיוחדים יכול אזור להכיל עד מלכה בודדת מכל סוג (כלומר במקרה המקסימלי יהיה מלכה אדומה בודדת + מלכה צהובה בודדת + מלכה כחולה בודדת + מלכה ירוקה בודדת).

השלטון של המלכות הוא מבוזר ועקרונית אין מלכת על שתחתיה יש עוד מלכות. בו בזמן בעת צורך מלכות מתאגדות ובוחרות מלכה שמקבלת זכות להחליט/לבצע מטעמם כולם ביחד. כך בעת שיש מלחמה יכולה להבחר מלכה שתנהיג את הכוחות הלוחמים המשותפים למלכות רבות. בדומה, בעולם בו קיימות מספר מלכות שונות הן בדרך כלל מקבלות החלטה מי אחראית על מה.

בו בזמן בהחלט יש מצבים רבים בהם מלכות אינן מרוצות זו מזו והם נאבקות במגוון דרכים זו בזו. לרוב הדרכים לא יכללו השמדה של המלכות עצמן.

נספח: על מבנה החברות שמשתנה תחת לחצים חברתיים אפשר לקרוא ב: http://www.hayadan.org.il/social-triger-in-mouse-minds-2007167

### מערכת יחסים בין המלכות למלכים

למרות הקושי בהשוואה ניתן להגיד שהמלכים הם הרשות המחוקקת בעוד שהמלכות הן הרשות המבצעת.

היות והמלכים הקורלאקים הם מאובנים הם לא יכולים לפעול בצורה אקטיבית. בכדור הארץ 5 ובסאב לומינוס המלכות פונות למלכים כאשר צריך - וזה די נדיר. בעולמות באימפריה היכן שהעולם הוא חלק אקטיבי מהאימפריה לאזרחים יש אפשרות לפנות לקורלאקים דרך מועצת הקאלקארים ודומיהם ולאיו דווקא רק דרך המלכות.

## בשיחה עם ג'יני

אדריאן: האם למלכה יש חצר? האם יש תהליך של קבלת החלטות במה מתבטאת שליטה של מלכה? מאיפה הסמכות שלה?

גיני: לרוב יהיה למלכה חצר. לא בהכרח עם השם "חצר", אבל בהחלט יהיה לה תמיכה ארגונית נרחבת. חוץ מהמלכה הירוקה, איתה אף פעם אי אפשר לדעת.

באזורים/תקופות רגועות יש תהליך של קבלת החלטות על השליטה של המלכה. זה לא תהליך דמוקרטי אם אתה תוהה לגבי זה, אבל זה בהחלט תהליך שבו מעורבים רוב אזרחי/תושבי המקום (לאיו דווקא בצורה מודעת). הרבה פעמים הוא מוגדר על פי העבר ומה שעבד עד אותה תקופה. כלומר עצם העובדה שהיה הגדרות עובדות לשליטה של המלכה אומר שמי שיחליף אותה יהיה עם הגדרות דומות.

ככל שהתקופה יותר בעייתית כך יש יותר מקום לשונות לגבי השליטה של המלכה. לעיתים זה אומר שהיא שולטת יותר ולעיתים זה אומר שהיא יותר נשלטת על ידי הנסיבות ומחוייבת למה שנדרש ממנה.

מהיכן הסמכות של המלכה? אני לא בטוחה שאני מבינה את השאלה. מהיכן הסמכות של נשיא ארהב? מהיכן הסמכות של יוסף סטלין? הם הגורמים בשלטון.

אדריאן: לא מדוייק, הסמכות של נשיא ארצות הברית היא לפי חוקי ארצות הברית. היא מוגדרת בחוקה ובסט ההסכמות בין האנשים בארה"ב שמגדירים מהי ארצות הברית  לכן גם הנשיא מוגבל ואין לא סמכות טוטאלית רק כי הוא בשלטון ויש הגדרות ברורות ומוסכמות כמה זמן הוא בשלטון ואיך הוא מתחלף. לא מכיר את הסטלין הזה אבל בהנחה שנתת דוגמא לדיקטטור אז גם הוא מקבל את הסמכות ע"י של קבוצה של אנשים, קטנה יותר 7חזקה שיכולה לכפות את דעתה על הרוב. לרוב השליטה היא בפחד וחשדנות. שוב אשאל, מהי הסמכות של המלכה? מי מעניק לה אותה, מה הגבולות שלה וכמה קל להחליף מלכה ?

ג'יני: ברמה העקרונית הסמכות מגיעה מהאימפריה עצמה. אבל זה מפספס את המהות של השיטה של המלכות. בעיקר כי האימפריה מבזרת את השליטה שלה.

אולי מה שחסר זה להבין שכל הגזעים השונים שקיימים באימפריה או נוצרו על ידי האימפריה או שודרגו על ידי האימפריה כך שמלכות ואזרחים יעבדו בנוחות, יעילות ובתועלת הדדית.

בעולמות אימפריאליים אדומים יש מערכת יחסים מורכבת והדדית בין המלכה לאזרחים. אם מספיק אזרחים יהיו לא מרוצים מהמלכה, היא תעזוב מרצונה. כמובן שבהתחלה היא והאצילים (זה לא השם הכי טוב להם, אבל זה תרגום סביר) ינסו לסדר ולתקן את החסר. אבל אם מספיק ידחו אותה היא תדחה.

גם מערכת היחסים בין המלכה לאזרחים הרבה יותר קרובה ממה שאתה מכיר. זה לא כמו עם נשיא ארצות הברית שאין לך שום אפשרות לפגוש אותו. מלכות מסתובבות בעולם הרבה יותר ממה שאתה מכיר ואנשים יכולים להגיע ולתקשר איתם ישירות. אבל בנסיון שלי לענות לך ישירות על השאלה אני מציגה את המצב בצורה מעוותת.

אולי מה שחסר להבין את זה, זה שברוב הפלנטות יהיו מאות או אלפים של ראשי שבטים. כל אחד שולט באזור שלו. כמעט כל הדברים שאזרח צריך יהיה מול הראש שבט שלו. העולמות בנויים להכיל את השבטים השונים ומערכות היחסים בינהם כבר קבועים מזה זמן רב. רוב הפלנטות האימפרייליות מתקיימות מליוני שנים. אין בדרך כלל בעיות שעולות שנדרש אליהם מישהו מעבר לראש שבט.

למלכה, לרוב, אין הרבה עבודה. כי הכל כבר קבוע. הדוגמא שהבאת על הנשיא ועל כך שיש חוקים והגדרות ברורים מתקיים שם. בכל עולם יהיו חוקים שונים, כאלו שהתפתחו במקום, אבל הם יהיו ידועים לאזרחי העולם (בהנחה שאכפת להם). אם נדרש המלכה מפשרת בין גורמים כשצריך. מוודאת שהצרכים של הכלל מתקיימים. ואם נדרש לעשות שינויים או לפגוע בפרטים מסוימים היא עושה זאת.

אבל אני משערת שפחות אכפת לך מרוב עולמות האימפריה ואתה בעצם שואל לגבי המלכה כאן בסאב לומינוס. כאן זה שונה מאד.

הסמכות של המלכה בסאב לומינוס מגיעה מהאימפריה.

בני האדם (ושאר הגזעים בסאב לומינוס) הונדסו לעבוד עם המלכה. יש לה מגוון רחב של יכולות פעולה שעובדות עם התושבים ישירות. הזכרתי את מצב המושבה שיש לבני אדם, היא עובדת ישירות מול השכבה הזו. היא עובדת מול התת מודע הקולקטיבי. היא חושבת מה נדרש והעולם זז מסביבה ומבצע את זה.

היא לא בוחרת אורות ומממשת אפשרויות בימינו. כל זה כבר נקבע. העבודה המרכזית שלה היא ההנעה של כלל העולם לאורך תבנית היסטורית שנבחרה כאידאלית לכלל התושבים.

היא לא עושה את זה לבד. יש לה הרבה אצילים\עוזרים שביחד מקדמים את ההיסטוריה על פי הנדרש. אבל אפילו עם כל העזרה היא מסוגלת להניע  אחוז של אחוז מכלל האנשים. היא דואגת לקווים הגדולים והמרכזיים של ההיסטוריה. לכן כל כך קריטי שלא ידעו עליה. כאשר לא ידוע עליה הדחיפות שהיא דוחפת הם קטנות אבל מספיקות. ברגע שידעו עליה זה כבר לא יספיק. זו הסיבה שלגלות מידע על המלכה ופעולתה בעולם מובילה לניטרול מיידי ומוחלט של כל מי שיודע וכל הסביבה הקרובה אליהם. תזהרו מאד למי אתם מגלים את המידע הזה. זה יכול להביא למותם ולמותכם.

בכל מקרה הסמכות שלה היא מהאימפריה. הגבולות שלה הם להצליח לקדם את העולם לאורך הקו שנקבע בשבילו. קשה מאד להחליף אותה. אם היא תעשה עבודה רעה אז כנראה היא תפרוש ומלכה אחרת תעלה.

אדריאן: אז אם הבנתי אותך נכון, האימפריה היא סטטית ומבוזרת. יש עולמות רבים שהן העתק אחד של השני כי זה מה שעבד טוב  לאוכלוסיה אין בחירה חופשית ולמרות שיש גזעים רבים בעצם אין גיוון כי הכל חוזר על עצמו. לרוב המלכות האדומות והצהובות שולטות ודואגות שהכל ילך לפי תוכנית האב אבל אם יש משבר לא צפוי אז מופיע מלכה ירוקה לטפל במשבר. הטיפול הוא רק ברמה מקומית אז אם יש צרות בים האיזמרגד מלכה מגלקסית אנדרומדה לא תתערב או אפילו תיהיה מודעת לכך.

בעצם כל האימפריה היא מעין אורגניזם על של מוח נחיל. מה לגבי פרזיטים? או מורדים יש כאלו שמנסים לשנות את המצב?

ג'יני: כמה הבהרות:

1. ישנו גיוון רב מחוץ לים האיזמרגד.

לאחר שעושים טרהפורמינג לעולם, לעיתים המלכה תעתיק מעולם קיים את המבנה היסודי שלו (גזעים, אורות, פאזות, הטיפול במוות וכו'). לאחר מכן העולם עצמו ימשיך ויתפתח בצורה חופשית. כך שעולמות מחוץ לכלא החשכה מתפתחים שונה זה מזה - שזה כמובן חשוב למען השונות והיכולת לעמוד כנגד סיכונים שונים.

חוסר הבחירה או ההעתקת יתר בתוך ים האיזמרגד נובע מהסיכון העצום הנלווה לטעות. בעשרות אלפי השנה האחרונות הרבה עולמות שרפו את עצמם. מזה כמה אלפי שנים שהמלכות הבינו שהן חייבות להעתיק דוגמא מתפקדת אם הן לא רוצות שהאוכלוסיה תשרוף את עצמה. עד וכולל ההתפתחות ההיסטורית המדויקת. עדיף שהמלכה תכריח את האוכלוסיה לקו התפתחותי מסוים אבל שכולם יחיו בחופש (יחסי) ואושר מאשר שיהיה חופש התפתחותי וכולם ישרפו. כדור הארץ מהווה דוגמא ומופת לעולם שאינו שורף את עצמו. כנראה כי האיזון בו, בין חשכה לאור, הוא הקיצוני ביותר ובהתאמה המאוזן ביותר.

2. כאשר יש משבר בדרך כלל תעלה מלכה כחולה שזו ההתמחות שלה -  התגברות על משבר מהסוג הזה. והן עושות את זה מעולה ולכן כמעט תמיד היא משפרת את המצב או לפחות שומרת על העולם במצב יציב.

מלכות ירוקות הן נדירות מאד ועולות רק במקרי קיצון היכן ששום דבר אחר לא עבד וצריך פתרונות קיצוניים באמת. אם מלכה ירוקה הופיעה זה אומר שהמצב ממש גרוע. הרבה פעמים מלכה ירוקה בוחרת את הטובים ביותר, משתמשת בכל מה שהעולם מכיל כולל תושביו למען זאת, ועם הנבחרים עוברת לישב עולם אחר מחדש. זה סוג הבחירות שמלכה ירוקה נאלצת לעשות.

3. אכן האימפריה מבוזרת בתפיסתה. אולם מזה אין להסיק שהמלכות מבודדות. ההפך הוא הנכון. קיימת העברת מידע רב ותדיר בין מלכות - הן משתפות אחת את השניה. לטוב ולרע. מה עובד ומה לא עובד. ככה שאם יש בעיה מלכות אחרות ידעו על כך. אם הדבר בידן, הם גם עוזרות זו לזו. באופן טיבעי המלכות הקרובות יעזרו ראשונות. אם הבעיה מספיק מהותית מלכות במרחק גדול יותר יעזרו גם. מלכות, בדרך כלל, לא יתחמקו באמירה שזו בעיה של מלכה אחרת.

בו בזמן, אין גורם על - מועצה עליונה או נשיא - אשר כל המידע מגיע אליו והוא מקבל החלטות. מידע עובר. עזרה הדדית קיימת. וככל שהבעיה גדולה יותר כך צבר גדול יותר של מלכות מעורב בו. לבעיות מספיק קיומיות, תתפתח מלכה שתיקח אחריות ותטפל בנושא.

4. התיאור של אורגניזם על של מוח נחיל קרוב למדי למצב. תחת ההבנה שאכן מדובר באורגניזם על המורכב מנחילים עצמאיים מחד ומשתפי פעולה מאידך.

5. בהחלט יש פרזיטים ומורדים. פחות בתוך ים האיזמרגד לאור הקטלניות של הסביבה ומי שאינו עובד כראוי ומשתף פעולה כשצריך פשוט נכחד. מחוץ לים האיזמרגד זה קורה יותר. כל עוד מדובר במערכת שמש בודדת שאינה מערבת מערכות שמש אחרות הדבר מתאפשר. כאשר זה מתחיל להתפשט המלכות בסביבה מטפלות בבעיה. היו מקרים באימפריה של מרידות קטנות וגדולות. עד היום הם לא החזיקו יותר מכמה עשרות אלפי שנים. רוב המורדים שהצליחו, סופחו - הם והרעיונות שלהם - אל תוך האימפריה וכך חיזקו אותה.